1Baa mangko ado di antaro ang-kau, nan barani payi kabake ha-kim nan indak ba Tuhan Allah, untuak mangadukan sudaronyo nan sa-iman, jikok inyo basangketo jo sudaronyo tu? Baa mangko inyo indak mintak umaik Allah, untuak manyalasaikan parkaronyo tu? 2Apokoh angkau in-dak tawu, baraso umaik Allah nan ka ma-adieli dunia ko? Jadi, jikok iyo ang-kau nan ka ma-adieli dunia ko, apo-koh angkau indak bisa manyalasai-kan parkaro nan saketek tu? 3Apokoh angkau indak tawu, baraso kito ka ma-adieli malekaik-malekaik? Apo lai ha-nyo parkaro-parkaro iduik sa-ari-ari! 4Mako, jikok timbua parkaro-parka-ro nan bakcando itu, apokoh angkau mangadukannyo, kabake urang-urang nan indak punyo kaduduakkan sabu-wah alah juwo di dalam jamaat? 5Sa-bana mambuwek mariangik! Tantu di antaro angkau, ado salah surang nan cukuik bijaksano, untuak manyalasai-kan pasalisiahan, antaro sudaro-sudaro nan samo-samo urang Kristen! 6Tapi sabaliaknyo, surang urang Kristen, payi kabake urang nan indak Kristen, untuak mangadukan parkaronyo tara-dok sudaronyo nan Kristen! 7Jankan payi mangadukan parkaro ka urang nan indak Kristen; adonyo sagalo pasalisiahan di antaro angkau tu sajo, lah marupokan suatu kakalah-an tu dek angkau. Labiah elok lai ang-kau dipabuwek indak adie, atau diru-gikan! 8Tapi, malah angkau sandiri, nan mampabuwek urang lain jo saca-ro nan indak adie. Angkau sandiri pulo nan marugikan urang lain. Nan itu angkau pabuwek malah taradok suda-ro-sudaro nan sa-iman! 9Layi tawukoh angkau, baraso urang-urang nan in-dak ma-ikuik-i kahandak Allah, indak ka manjadi anggota Karajaan Allah? Jan takicuah! Urang-urang nan mam-pabuwek nan cabua, urang-urang nan manyambah barhalo, urang nan ba-jina, urang laki-laki nan mampabu-wek pabuatan nan mamalukan, tara-dok laki-laki samo laki-laki, sarato jo pasangannyo, 10urang nan pancilok, nan sampilik, nan pamabuak, nan su-ko mamburuak-buruakkan urang la-in, nan pangicuah - kasadonyo urang nan bakcando itu, indak ka dapek doh manjadi anggota Karajaan Allah. 11Babarapo urang di antaro angkau dulu, bakalakuan bakcando itu. Ta-pi, kiniko angkau dinyatokan bara-siah dari doso. Angkau lah bi manja-di miliak Allah nan tasandiri. Angkau lah ba-elok baliak jo Allah, dek kara-no angkau layi ba-iman kabake Tuhan Isa Almasih, sarato dek karano kuwa-so Roh dari Allah kito. 12Ado nan bakato, baraso satiyok urang buliah mampabuwek sagalo-galonyo. Tapi, nan dek ambo indak kasadonyo doh bapayidah. Jadi, biya-pun ambo buliah mampabuwek apo pun juwo, tapi, ambo indak namuah doh mampadiyakan diri ambo, diku-wasoi dek apo pun juwo. 13Ado pulo nan bakato, baraso makanan adolah untuak paruik, nan paruik disadiyo-kan untuak makanan. Tapi, kaduwo-duwonyo ka di-ilang lanyokkan dek Allah. Tubuah manusia, indak buliah doh dipagunokan untuak ma-adokan ubuangan nan cabua, tapi, hanyo un-tuak malayani Tuhan. Mako, Tuhan ka mamaliaro tubuah tu. 14Allah lah ma-iduikkan baliak Tuhan Isa Almasih dari kamatian, baitu pulo, Allah ka ma-iduikkan kito jo kuwaso Baliau. 15Angkau lah bi tawu, baraso tu-buah angkau adolah angguato tubuah Isa Almasih. Jadi, apokoh buliah ambo ambiak salah ciyek angguato tubuah Isa Almasih, sudah tu, manjadikan inyo angguato tubuah surang padu-si jahek? Tantu sabana indak buliah! 16Atau mungkin angkau alun bi tawu, baraso urang nan manyatukan dirinyo jo padusi jahek, mako, inyo manjadi satu jo padusi jahek tu! Dek karano, di Alkitauk ado tatulih, ”Kaduwonyo lah manjadi satu.” 17Tapi, urang nan manyatukan dirinyo jo Tuhan, ma-ko, Roh Tuhan sarato jo roh urang tu, manjadi satu. 18Jauah-ilah sagalo pabuatan nan cabua. Dek karano, kasadonyo doso lain nan dipabuwek urang, tajadi di luwa tubuah urang tu. Tapi, urang nan mampabuwek nan cabua, ba-arati ba-buwek doso taradok tubuahnyo san-diri. 19Angkau musti bi tawu, baraso tubuah angkau adolah tampaik ting-ga Roh Allah. Roh tu tingga di dalam angkau. Sarato Allah sandirilah nan mambarikan Roh tu kabake angkau. Diri angkau, indak doh miliak angkau. Itu adolah miliak Allah. 20Allah lah manabuih angkau, sarato lah mam-bayie kontan. Dek karano itu, pagu-nokanlah tubuah angkau untuak ma-muliekan Allah.
min_Latn